b'\n_START_ARTICLE_\nTriumph motorcykler\n_START_PARAGRAPH_\nTriumph motorcykler er et britisk motorcykelfirma grundlagt i 1984. Det er Storbritanniens st\xc3\xb8rste motorcykelvirksomhed og blev grundlagt af John Bloor efter det oprindelige Triumph Engineering, der l\xc3\xa5 i Coventry, lukkede i 1983. Det nye firma, der oprindeligt hed Bonneville Coventry Ltd, fortsatte med at producere det oprindelige firma\'s linje af motorcykler. I 2012 producerede firmaet 49.000 motorcykler og havde 1.600 ansatte. I 2008 blev Street Triple af "Danske Motorcykel Journalister" k\xc3\xa5ret til \xc3\xa5rets motorcykel._NEWLINE_Entusiaster i Danmark stiftede i 1988 Triumph MC Owners\' Club Denmark efter britisk m\xc3\xb8nster Triumph Owners\' Motor Cycle Club 1949.'